62019TJ0384_INF
Rettens dom (Ottende Afdeling) af 29. september 2021 –Parlamentet mod Axa Assurances Luxembourg m.fl.
(Sag T-384/19)
»Voldgiftsklausul – forsikringskontrakt for »samtlige risici på byggepladsen« – udvidelse og modernisering af Konrad Adenauer-bygningen i Luxembourg – skader forårsaget af regnvand – krav om godtgørelse af udgifter og om erstatning – forsikringens anvendelsesområde – udelukkelsesklausul – proceduremæssige forpligtelser i forbindelse hermed – delvis udeblivelsessag«
1.
Retslig procedure – indbringelse af sag for Retten på grundlag af en voldgiftsklausul – Rettens kompetence defineret alene i artikel 256 TEUF og 272 TEUF og voldgiftsklausulen – omfang
(Art. 256 TEUF og 272 TEUF)
(jf. præmis 43 og 44)
2.
Retslig procedure – indbringelse af sag for Retten på grundlag af en voldgiftsklausul – forsikringsaftale – forsikringskontrakt for »samtlige risici på byggepladsen« – skader forårsaget af regnvand på Europa-Parlamentets Konrad Adenauer-bygning – Parlamentets påstand om godtgørelse af udgifter og erstatning – forsikringens anvendelsesområde – udelukkelsesklausul – begrebet oversvømmelse
(Art. 256 TEUF og 272 TEUF; Europa-Parlamentets og Rådets direktiv 2007/60, art. 1 og 2)
(jf. præmis 77, 78, 81-96 og 99-111)
3.
Retslig procedure – indbringelse af sag for Retten på grundlag af en voldgiftsklausul – forsikringsaftale – forsikringskontrakt for »samtlige risici på byggepladsen« – skader forårsaget af regnvand på Europa-Parlamentets Konrad Adenauer-bygning – Parlamentets påstand om godtgørelse af udgifter og erstatning – søgsmål om erstatningsansvar i kontrakt – betingelser – ulovlighed – tab – årsagsforbindelse – bevisbyrde – den ene betingelse ikke opfyldt – erstatningssøgsmålet forkastet i det hele
(Art. 256 TEUF, 272 TEUF og 340 TEUF)
(jf. præmis 125-129 og 133)
Angående
Søgsmål i henhold til artikel 272 TEUF med påstand om, at de sagsøgte tilpligtes at godtgøre udgifterne forbundet med vandskaderne på Konrad Adenauer-bygningen i Luxembourg efter det kraftige nedbør, der faldt på området den 27. og den 30. maj 2016.
Konklusion
1)
Nationale-Nederlanden Schaderverzekering Maatschappij NV tilbagebetaler et beløb på 79653,89 EUR til Europa-Parlamentet og de dertil knyttede lovbestemte renter ved forsinket betaling fra den 22. december 2017, hvis rentesats er lig med summen af den rentesats, som Den Europæiske Centralbank (ECB) har anvendt i forbindelse med dens seneste vigtigste refinansieringstransaktioner, med tillæg af otte procentpoint.
2)
I øvrigt frifindes Axa Assurances Luxembourg SA, Bâloise Assurances Luxembourg SA og La Luxembourgeoise SA.
3)
Nationale-Nederlanden Schaderverzekering Maatschappij betaler omkostningerne i forbindelse med udeblivelsessagen vedrørende dette selskab.
4)
Parlamentet bærer sine egne omkostninger og betaler to tredjedele af de af Axa Assurances Luxembourg SA, Bâloise Assurances Luxembourg SA og La Luxembourgeoise SA afholdte omkostninger.